Нобэ
Италием егъэлъапIэ Республикэ щыхъуа махуэр (1946 гъэм). 1861 гъэм къыщыщIэдзауэ а къэралыр тетащ пащтыхь хабзэм. 1946 гъэм ирагъэкIуэкIа референдумым кърикIуахэм япкъ иткIэ Италие Пащтыхьыгъуэр щымыIэж хъуащ — къэралыр республикэ унафэ щIыкIэм хуэкIуащ.
Къэуат зыщIэлъ ерыскъымрэ шхынкIэ емыгъэлеинымрэ я махуэщ
Азербайджаным и граждан авиацэм и лэжьакIуэхэм я махуэщ
1920 гъэм РСФСР-мрэ Тыркумрэ дипломатие зэхущытыкIэ зэхуаIэ хъуащ.
1924 гъэм США-м щыпсэу индейцхэр а къэралым и цIыхуу къызэралъытэ унафэм Iэ щIадзащ.
1928 гъэм Налшык тхылъ тедзапIэ къыщызэIуахащ.
1931 гъэм Лондон (Инджылыз) щызэхэтащ Газым елэжьхэм я дунейпсо зэгухьэныгъэ къызэгъэпэ- щыным теухуа унафэ къыщащта конференц.
1953 гъэм Елизаветэ ЕтIуанэм Инджылызым и пащтыхь гуащэ хъуащ.
1955 гъэм Байконур космодромыр ухуэн щIадзащ.
1962 гъэм Новочеркасск щызэтраукIат уасэхэр зэрыдгъэуеямкIэ зэрымыарэзыр жаIэну уэрамым къыдыхьа цIыху мамырхэр. Абы щыгъуэ цIыху 24-рэ хэкIуэдат, 39-рэ уIэгъэ хъуат. Къэралым къыпэувауэ ягъэкъуаншэри, суд унафэкIэ цIыхуибл яукIат, 114-рэ ягъэтIысат.
1976 гъэм СССР-мрэ Филиппинхэмрэ яку дипломатие зэхущытыкIэхэр дэлъ хъуащ.
Совет тхакIуэ, драматург цIэрыIуэ Тренёв Константин къызэралъхурэ илъэси 140-рэ ирокъу.
Адыгей сурэтыщI ЛъапцIэрыщэ Нурбий и ныбжьыр илъэс 79-рэ ирокъу.
УсакIуэ, журналист Хьэту Пётр и ныбжьыр илъэс 66-рэ ирокъу.
Урысей актрисэ, УФ-м и цIыхубэ артисткэ Яковлевэ Алёнэ (Еленэ) и ныбжьыр илъэс 55-рэ ирокъу.
Теннисист цIэрыIуэ, УФ-м спортымкIэ щIыхь зиIэ и мастер, Дэвис и Кубокыр къэзыхьа Давыденкэ Николай и ныбжьыр илъэс 35-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэрмахуэм градус 18 — 20, жэщым градус 14 — 16 щыхъунущ.
